(japonsko) Nič ne pomaga.
Vedno se spravijo name.
Ne bodi reva.
Sramotno je.
Toda solze kar pritečejo.
Naslednjič bodo oni jokali.
Vedno to praviš, a nikoli ne zmagava.
Ker vedno obupaš!
Povedal sem ti. Tako naredi.
(korejsko) Noe!
Se vidiva. Danes imam zabavo.
Ne pozabi mi prinesti tetinih riževih tortic.
Očka!
Stran. Po česnu smrdiš.
Ne bodi tak, Noe.
Današnje praznovanje ne zadeva le tvojega bratca.
Moraš razumeti.
Še nedolgo nazaj je veliko dojenčkov umrlo še pred prvim rojstnim dnevom.
To praznovanje je za vse nas.
Kaj pa vem.
Zdi se mi, da je vedno na prvem mestu.
Noe,
zdaj si starejši brat.
Tvoj brat se bo velikokrat zanašal nate.
Prisežeš, da sem tudi jaz imel to zabavo?
Kako bi lahko lagal o čem takem?
Takrat smo težje shajali,
a si imel vse, kar si rabil.
Za to se zahvali mami.
Pa si prepričan, da sem izbral rdečo prejo?
Bili smo presrečni.
Toda moja prihodnost ne bo ravno vznemirljiva.
Zakaj nisem izbral loka in puščice?
Noe,
nikar ne vihaj nosu nad dolgim življenjem.
Bolje, da Mojzes izbere kovance.
Ogromno poje, mora biti bogat.
Zakaj se smejiš? Resno mislim.
Res bi moral moliti za to.
Hvala, da ste prišli proslavit sinovo prvo leto.
Kot vidite, se lepo razvija.
Gospod naju je blagoslovil.
Tradicija doljabi
nas povezuje tako z vsemi vami kot s predniki.
Dovolj besedi.
Za pridige jih prihrani.
Mojega brata zanima, kakšno prihodnost si bo izbral moj sin.
Tega mu ne morem odreči.
Čas je, da si Mojzes izbere usodo.
Lahko jaz izberem zanj?
Mojzes, izberiva.
TEMELJI NA KNJIGI MIN JIN LEE
Torej
bo kmalu konec.
Umrla bo.
Raje se pripravite.
Jo… Jo zelo boli?
Noče nam povedati.
Ja.
Grozno jo boli.
Lahko ji damo morfij.
Toda moram vas opozoriti,
da bo zaradi količine, potrebne, da ublaži bolečino,
še živela,
vendar ne bo prisebna.
Ne. Nočem, da je takšna.
Toda za Hano je najboljše…
Ne vmešavaj se!
Bolj počasi!
Poteptali se boste,
pa bomo imeli truplo.
Preveč ljudi je tu.
Mama!
Kaj pa je? Te kaj boli?
Skoraj eno uro sem čakal.
Zakaj ni prišel?
Ne razumem te.
Te oče ni prišel iskat v šolo?
Mama, poglej.
Nekaj se dogaja.
Oprostite. Pardon.
Tam ste preverili?
Pravijo, da je izdajalec.
Ga. Baek!
Kje je moj mož?
Aretirali so ga.
Aretirali?
Zakaj?
Povedali so le,
da gre za zelo resen zločin.
Kje je zdaj?
Na zaslišanju na postaji.
Gotovo so ga zamenjali za koga drugega.
K njemu moram.
Otrok, poslušaj.
Prišli so prav po Izaka.
Veš, kaj to pomeni?
Nekdo jim je dal njegovo ime.
Bodi previdna.
Moliti moraš.
Noe,
pojdi po strica. Naj pride na postajo.
Boš lahko?
Pojdi.
OSAKA, JAPONSKA
Kaj delaš tu, Noe?
-Pridi! Očka so aretirali. -Aretirali?
-Aretirali so ga? -Na postajo so ga peljali.
Mama je tam.
Šefu moram povedati.
Tu počakaj.
Imava eno uro.
Rešiva tvojega očeta.
Ni smiselno.
Kako je to mogoče?
Sklenil si kupčijo.
Zakaj bi te odpustili?
Zadnji hip si je premislila.
Toda zakaj?
Ker sem ji jaz tako rekel.
Zakaj pa?
Ker sem hotel.
Ne razumem, toda dovolj je tega.
Pojdi nazaj v Ameriko. Si razumel?
Ne morem nazaj.
Nimam več vize.
Kaj bova zdaj?
Amerika ni rešitev. Fantazija je.
Kaj pa govoriš?
Ata, nihče me ne bo zaposlil.
Edini, ki bi še delal z menoj,
je Joši.
K meni je prišel.
Slišal je, kaj se je zgodilo.
Ni mi mar, kaj ti ponuja.
Ne boš se spečal z njim!
Mini igralnice hoče odpreti.
Mini igralnice? Ti?
Z babi vedno govorita, da to ni sramotna služba.
Zame že ne, toda za mojega sina?
Vem, kaj ti je Joši naložil.
Rekel je, da je zakonito,
kajne?
Veš, kako vem?
Ker je njegov ded nekoč enako rekel meni.
Tudi jaz sem hotel preveč prehitro, tako kot ti.
Toda zaradi tvoje mame in babice sem ga zavrnil.
Kdo ve, kaj bi se zgodilo, če ne bi bilo njiju.
To je bilo že zdavnaj.
Mamoru Joši nima nič…
Isto kri imata!
Dedkova kri se pretaka po vnukovih žilah.
To je trapasto.
Tega ne bom dovolil!
Niti za ves denar na svetu.
Govoriš, kot da denar in uspeh nista pomembna.
Tega nisem rekel.
Saj razumem,
toda tvoje sanje
pač niso dovolj zame.
Kaj govorita, Noe?
Očka zaslišuje višja policija ali nekaj.
Pravi, da je očka šibek in bo umrl v zaporu.
Kaj se dogaja?
Stric je zašel v težave.
Pravi, da se lahko očka vrne domov, če je nedolžen.
Če pa je kriv…
Zdaj je rekel, da je dovolj.
Ljudje čakajo.
Pojasnil bom šefu.
Besen bo, ko mu povem, kako so ravnali z menoj.
Nam bo pomagal?
Se bo Izak lahko nocoj vrnil domov?
Moj brat ne bo v ječi preživel niti ene noči.
Ne Izak.
Nikoli.
Zakaj si tako žalosten?
Kaj sem pravkar rekel?
Očka boš pripeljal domov.
Seveda. Takoj grem ponj.
Oprostite, gospa.
Samo trenutek.
Kaj hočete?
So tudi vašega moža odpeljali?
Mojega svaka.
Pred tremi meseci.
Tremi meseci?
Ga od takrat niste videli?
Ne.
Kdaj so aretirali vašega moža?
Danes zjutraj.
Toda gre za veliko napako.
Samo duhovnik je. Ne ukvarja se s politiko.
Vi ste žena duhovnika Baeka.
Kako…
Od kod poznate mojega moža?
Ne tu.
Pridi, Noe.
So res povsod vohuni?
Posebej zdaj, ko se pripravljajo na vojno.
Ni vedno kaka vojna kje?
Kaj ima to z nami tu?
Mi vedno potegnemo kratko.
Tega nas je vaš mož naučil.
Torej ga dobro poznate?
Moj svak ga je dobro poznal.
Vaš mož se mu je najprej zdel sumljiv.
Enako tudi drugim moškim v tovarnah.
Toda pridobil si je njihovo zaupanje in celo ljubezen.
Moške je naučil, da je v slogi moč.
Nismo bili vajeni tako mogočnih besed.
S ponosom nas je navdal.
Moj mož je naredil vse to?
Ja.
Kljub praznim želodcem
nas je njegovo upanje nasitilo.
Kaj pa bomo zdaj?
Koliko si star?
Sedem.
Deček bi moral imeti očeta.
Pridita.
Hasegavi morava povedati, kaj se je zgodilo.
-Kdo je to? -Ne veste, kdo je Hasegava?
Očitno ničesar ne vem.
Torej je čas, da se spoznata.
Mama.
Zakaj so ga aretirali?
Ne vem.
Policija ni hotela povedati.
Običajno povedo ljudem, zakaj so aretirani.
G. Šimamura, vedel sem, da boste razumeli.
Vse skupaj je trapasto.
Da so mojega brata obtožili nedomoljubnih…
Kaj si rekel? Nedomoljubnih?
Ja. Prav nobenega smisla nima, kajne?
Moj brat se ne bi nikoli vpletel v kaj takega.
Nisi rekel, da gre za politični zločin.
Toda moj brat je nedolžen.
-Policija ne meni tako. -Prisežem.
Brata sta. Seveda ga boš zagovarjal.
V neprijetnem položaju sem.
Delavci te spoštujejo.
Toda pravijo, da kri ni voda.
Kri, ki teče po žilah tvojega brata, teče tudi po tvojih.
Prosim. Potrebujem to službo. Družina je odvisna od mene.
Žal mi je, a moram te odpustiti.
Hej.
Nekaj moraš narediti zame.
Karkoli.
Ko umrem,
skrbi za mojo mamo.
Hana.
Te je strah?
Ja.
Nisem mislila, da bom tako končala.
Tu,
v tej bedni sobi.
Toda Havaji.
To bi bila veličastna smrt.
Stopala se mi ugrezajo v topel pesek.
Zvok valov me tolaži.
Toda na koncu je najbrž vedno isto.
Smrt je smrt.
Zbežala sem, Salomon. Vse sem pokvarila.
Tega nočem zate.
Oprosti.
Zakaj se opravičuješ?
Tu sem te pustil. Oprosti.
Oprosti, ker te nisem prej začel iskati.
Po njihovih načelih sem se ravnal.
Naredil sem vse, kar so mi rekli.
Iz tebe so naredili trapa, ne?
Ja.
Iz mene so naredili trapa.
Salomon,
nehaj se že smiliti samemu sebi.
Dovolj je bilo.
Izkoristi priložnost, ne glede na vse.
Bodi neusmiljen.
So bili oni kdaj usmiljeni do nas?
Klinc jih gleda.
To naredi zame.
Duhovnika so odpeljali.
Hasegava in njegova hči se skrivata, odkar so se začele aretacije.
Pogovorite se z njim. Imel bo odgovore.
Pravi, da se usedi.
Pravi, da sem podoben očku.
Očka je tako pogosto govoril o tebi,
da se ji zdi, kot da sta sestri.
Tako torej.
Toda vidva sta zame neznanca.
Nikoli vaju ni omenil.
Očka ni hotel, da veva zanju.
Da bi nas zavaroval,
je moral ločiti ta dva svetova.
Nekaj takega.
Kakšen kraj je to?
Kdo sta vidva?
On je profesor
in komunist ali nekaj.
Z očkom sta sanjala, da bi združila delavce iz drugih držav.
Da bi se borili za mir in poštene plače.
Torej je res.
Proti cesarju sta delala.
Cesar se bori proti njim.
In,
kaj bo zdaj z nami?
Moški ste se predajali sanjam,
kdo pa nam bo priskrbel hrano
in oblačila za otroke?
Sta sploh pomislila na nas?
Pravi, da je očka to naredil za naju.
Kako si drznete tako govoriti z menoj?
Poglejte svoje roke.
Niti enega žulja nimajo.
Kdo ste vi,
da mi govorite, da so moji strahovi nepomembni?
Nimava časa za to.
Tvojega očeta morava spraviti domov.
Pravi, da ga ne bova našla.
Laže!
Pravi, da se očka ne bo vrnil, ker so ga izdali!
Policija!
Veseli me.
Dobro bova sodelovala.
Nisem prišel zaradi igralnic.
Hoteli Colton so še vedno v igri.
Najverjetneje imaš načrt. Poslušam.
Colton in Abe
sta v projekt vložila skoraj deset milijard jenov.
Ne bosta mogla hitro unovčiti okoliških zemljišč,
saj jima manjka ključen košček zemlje.
Imava priložnost. Donosno.
Kdorkoli dobi starkino zemljišče, lahko zahteva vse.
Zakaj misliš, da ti bo tokrat prodala?
Ne bo. To vem.
Toda ti…
Imaš svoje načine, ne?
Pripravi jo do tega, da proda,
jaz pa bom uredil prodajo Coltonu in Abeju.
Pošteno bosta plačala. Za to gre.
Vidiš vse to?
Kaj, če ti povem, da bo čez dve leti
vsa ta zemlja vredna četrtino trenutne cene?
Nemogoče.
Kaj meniš, kakšno je jamstvo za vse to?
Običajno premoženje drugega podjetja.
In če ti povem, da banke jemljejo zemljo za jamstvo?
To je noro.
Pa vendar resnično.
Vsi so znoreli.
Jemljejo, kar lahko, ker mislijo, da ne bo nikoli konec.
Vendar bo.
Takoj ko bo prva banka zahtevala odplačilo posojila, se bo vse sesulo.
Pohiteti bova morala.
Še nekaj je.
Toda to je osebno.
Nekaj bi rad naredil za prijateljico.
Ne bi raje počakala,
da vidiš, kako se boš počutila čez dan ali dva?
Tako…
Mama.
Ne bom okrevala.
Tako zelo sem utrujena.
Pripravljena sem na dolg spanec.
Grem povedat zdravniku.
Mama.
Vem.
Ne razumem.
Kje sem tako zavozil?
Ostani zbran. Ne smili se samemu sebi.
Ni še konec.
Toda mama…
Punca umira.
Drugo zdaj ni važno.
Vem,
toda ali te ne skrbi?
Po vseh teh letih…
Zakaj spet vdirajo v naša življenja?
Salomon je dober fant.
Dobro sva ga vzgojila.
Mar Noe ni bil dobro vzgojen?
Glej, kaj se mu je zgodilo.
Čeprav jih imamo radi, to še ne pomeni, da jih poznamo.
Ste vedeli, da se je mož spečal
s Svetom sindikatov delavcev Japonske?
Kaj je to?
Ste brali ali pisali protivladno literaturo?
Jaz…
ne znam brati ali pisati.
Ste bili na sestanku, kjer so negativno nastrojeni proti cesarju?
Nikoli nisem bila na sestanku.
Danes prvič slišim takšne besede.
Z agitatorjem ste poročeni.
Moški, ki ga poznam…
je mož,
oče,
duhovnik.
Dober človek je.
Oprosti.
Ne vem, zakaj to govorim.
Mati?
Misliš, da bi pustila, da se to zgodi Salomonu?
Si znorel?
Salomon ni tvoj brat.
Tisto, kar se je zgodilo takrat,
se ne bo ponovilo. Tega ne bom dovolila.
Pojdiva.
Hitro bo začelo delovati.
Čez pet do deset minut.
Če me potrebujete, pokličite.
Ne boš se okužila, če me samo gledaš.
Nič hudega ni mislila.
Čez pet do deset minut bo začelo delovati.
Takrat pridem pogledat.
Če boste kaj potrebovali, pritisnite to.
Takoj bom prišla.
Lahko še kako pomagam?
Hvala.
Salomon.
Kje je?
Kdaj bo prišel?
Noe.
Očka!
-Noe! -Dovolj!
-Očka! -Utihni!
-Noe! -Očka!
Pusti mojega očka!
Noe!
Očka! Očka!
Ne odpeljite ga! Ne sme nas zapustiti!
Ne odhajaj, očka!
Ne smeš nas zapustiti!
Očka!
Skoraj 50 let je minilo, odkar se je zadnji asteroid toliko približal.
Proti Soncu leti.
Ta asteroid se je Zemlji približal na 800 000 km.
Znanstveniki ocenjujejo,
da potuje s hitrostjo 74 000 km/h.
Kaj počnete?
Imate papirje. Direktor bolnišnice jih je podpisal.
Že, toda kako ste…
To ni važno.
Na izlet greš. Si pripravljena?
-Rada bi šla. -Kam greš?
Kaj praviš?
Previdno!
Kaj dela? Bolj počasi!
Prehiter si!
Havaji.
Mama!
Mama.
Zdaj bom zaspala.
Lepe sanje.
Moja mala Hana.
Lepe sanje.
Za vse bom poskrbela.
Brez skrbi.
Nekoč sem mislila, da je ta ura prekletstvo.
Toda zdaj vem,
da je rešila našo družino.
Morda bo tudi tebi pomagala.
Tako upam.
MATEMATIKA, 6. RAZRED
Kaj je s psoma?
Odpeljite ju!
Vse boste zbudili.
Sandža,
kaj je to?
Kimči delaš?
Zakaj toliko?
Eno polovico bom fermentirala,
drugo pa peljala na tržnico.
Upam, da kdo mara svež kimči.
Ne bo vesel.
Nimamo izbire.
Prosim, razumi.
Misliš, da ne morem dobiti druge službe?
Za to gre, ne?
Morda me vzamejo v tovarni gum.
Veva, da boš našel drugo službo.
Sandža gotovo misli, da je to le začasno.
Nočem biti nespoštljiva. To moraš vedeti.
Toda nimamo prihodkov,
prihrankov pa bo čez nekaj dni zmanjkalo.
Na fanta moram misliti.
Misliš, da jaz ne?
Misliš, da ne trpim,
ker je moj bratec v zaporu?
V zaporu je!
Fanta ne bosta nikoli lačna. Moledoval bom ali si izposodil.
Pri meni ne bosta lačna.
Naj ti torej pomagam.
Ker če ne bom nečesa delala…
Ne prenesem te nemoči.
Zakaj si tako žalosten?
Ne greš v šolo?
Pri tvojih letih
si nismo mogli privoščiti šole.
To je privilegij. Šole ne jemlji za samoumevno.
Kdo ste?
Zakaj greš tu?
Krajša pot obstaja.
Kako veste, kje imam šolo?
Marsikaj vem.
To me varuje.
Zapomni si to.
Očetu je ta pot ljubša.
Zakaj pa?
Na koncu ulice je starka, ki ima klavir.
Igra vsako jutro, ko greva v šolo.
Moj oče je rad poslušal glasbo.
Si slišal za potres v Kantu?
Odgovori odraslemu, ko te sprašuje.
Ne.
Takrat se še nisi rodil.
Strahoten potres.
Tako močan, da je razdelil svet na prej in potem.
Tam sem tudi jaz izgubil očeta.
Kako veste, da je moj očka odšel?
Saj res, zaščita.
Tako je.
Hitro se učiš.
To si zapomni.
Noe,
ni dovolj, da samo preživiš.
Ljudje ti bodo govorili drugače, a jih ne poslušaj.
Razmisli.
Ščurki lahko samo preživijo.
Bi se mi morali sprijazniti s tem?
Bodi boljši od vseh okoli tebe.
Tudi od Japoncev, ne samo Korejcev.
Bodi tako dober, da ti bodo morali priznati premoč.
Ne delaj napak.
Sovražili te bodo, ker ti je uspelo.
Toda kljub sovraštvu te bodo morali spoštovati.
Razumeš, kaj ti govorim?
Ja.
Še nekaj.
Nikoli se ne oziraj nazaj.
Naprej.
Vedno glej samo naprej.
Zdaj pa pojdi v šolo in ne glej tako žalostno.
Jutri pojdi po krajši poti.
Samo tepci bi izbrali daljšo pot.
Noe,
ne živi kot tepec.
Ne maram, da greš sama.
Kdo bo čuval Mojzesa in pripravil večerjo?
Ne skrbi.
V redu bom.
In ti,
ne povzročaj težav, prav?
Ko ga gledam, si mislim, da je to najtežji del.
Vedel bo, da si to delala zanj.
Vedel bo, da si garala, da bi ga vzgojila.
Oprostite.
Pardon.
Oprostite.
Kaj pa delaš?
Stran s tem!
Pojdi stran! S tem smradom boš pregnala stranke.
Hitro se poberi!
Oprostite, prvič sem tu.
Niti ne poskušaj!
Umakni ta svoj smrdljivi voz.
Naj se moj sin poščije gor?
Oprostite.
Mlada gospa, pridite sem!
Sem.
Tu lahko prodajate.
Hvala. Pridite še.
Pridite!
Dva za ceno enega!
Pridite še.
Oglasite se! Suho meso!
Dobrodošli!
Pridite poskusit.
Kimči. Svež kimči!
Pridite poskusit.
Najboljša cena v mestu!
Kimči. Svež kimči!
Pridite poskusit!
Bi malo kimčija?
Sveže pripravljen! Poskusite!
Ste kdaj jedli kimči?
Sveže pripravljen! Poskusite!
Bi kimči? Poceni je!
Poskusite. Pridite poskusit!
Bi kimči?
Najboljši kimči v mestu.
Ste poskusili kimči?
Posebna cena za vas, samo danes.
Kimči! Svež kimči!
Pridite poskusit!
Najboljši kimči!
Hvala, hvala.
Ste kdaj poskusili kimči?
Sveže pripravljen! Poskusite!
Pridite poskusit!
Najboljši kimči v mestu!
Pridite poskusit.
Najboljši kimči v mestu!
Najboljši kimči na svetu! Pridite poskusit!
Najboljši kimči na svetu!
Poseben recept moje mame!
Hrana iz moje domovine!
VEČ KOT DVA MILIJONA KOREJCEV SE JE MED OKUPACIJO PRESELILO NA JAPONSKO.
PRIBLIŽNO 800 000 JIH JE JAPONSKA OBLAST PRIPELJALA
NA FIZIČNO DELO.
VEČINA SE JE V DOMOVINO VRNILA
PO KONCU DRUGE SVETOVNE VOJNE.
TODA PRIBLIŽNO 600 000 JIH JE OSTALO. POSTALI SO BREZDOMOVINCI.
SLEDIJO ZGODBE NEKATERIH OD TEH ŽENSK.
PREŽIVELE SO.
JAPONSKA
Sem sem prišla pri osemnajstih.
HONG ČA ČUL
Trinajst let sem bila stara.
Prišli smo z ladjo.
Ni bilo letalo.
JI HONG DAL
Tu sem stara 22 let. Mlada sem.
Na Japonsko sem prišla z dvajsetimi leti, ko sem se poročila.
Prišla sem sama iz Koreje.
Čisto sama sem bila.
RJU ČUK NAM
Jokala sem in jokala. Veliko sem prejokala.
Ob prihodu sem imela 11 let. Pri trinajstih sem začela delati.
Odraščala sem v žalosti.
ČU NAM SUN
Zato sem težko prijazna do drugih.
Sprašujem se,
ali je to zaradi tega, kako sem odraščala.
Po prihodu sem zelo trpela.
Ne maram razmišljati o tem, toda saj veste…
IM JONG GIL
O marsičem razmišljam.
Videla sem ljudi, ki so umrli.
KIM JONG RE
Majhna deklica sem še bila.
To je bilo med vojno.
Vojaška policija je prišla, zgrabila punce za čope
in jih odvlekla ven.
Videl sem jih.
Imeli smo srečo, če smo imeli zelje za jest.
Toda morali smo jim ga dati, ker je vse pripadalo cesarju.
Tvoje stvari dejansko niso bile tvoje.
Zato smo vsi jedli kimči.
Nismo imeli hrane,
zato smo jedli kimči.
V posodicah je bilo malo hrane.
Nikoli nismo bili siti.
RI ČANG VON
Obračali smo posodice, če bi bilo še kaj notri.
Tako smo živeli.
Zdaj je življenje preveč razkošno.
Nisem znala japonsko.
Težave sem imela.
Ne maram govoriti tega,
toda moji otroci niso mogli živeti v Koreji.
Zato sem poskrbela, da so se vključili v japonsko družbo.
Ste se navadili na življenje na Japonskem?
GLAS ZGODOVINARKE JACKIE KIM WACHUTKE
Zdaj sem navajena.
Bilo je težko.
To je zdaj moja domovina.
Ne morem v Korejo. Ne morem v svojo državo.
Tako je to zdaj moja domovina.
Vse so sanje.
To so sanje. Tisto tudi.
Vse to so zdaj sanje.
Tako mlada sem bila.
No…
Takrat mi je bilo najlepše.
Zakaj?
Ker smo si bili blizu.
Koliko ste stari?
Imam 98 let.
Stara sem 85 let.
Osemdeset jih imam.
Ne, devetdeset.
Ali pa 98?
Mogoče 99?
Stara sem 93 let.
Kdaj ste se rodili?
Leta 1917.
Stara sem 92 let.
Zadnjič sem dopolnila 100. rojstni dan. Slavje so mi priredili.
Zato sem zaspana.
Mislim, da sem stara 95 let.
Rodila sem se v letu krave.
V življenju, ki sem si ga izbrala, nisem trpela.
Sama sem si tlakovala pot, tako da ničesar ne obžalujem.
Ne obžalujem svojih odločitev.
Moj sin veliko dela.
Imam dobro snaho in dobre vnuke.
Vsi mi pravijo babica, tako da sem hvaležna.
Vaš nasmeh je zelo prisrčen.
Me bo kdo hotel za nevesto?
Moj nasmeh, pravite. Moj nasmeh…
Gotovo je bilo dolgočasno, a hvala, da ste poslušali.
Prevedla Nena Lubej Artnak